open-index/open-wikipedia-markdown huggingface dataset:
Tuskulėnai

**Tuskulėnai** – Vilniaus miesto dalis, esanti dešiniajame Neries krante, į pietus nuo Žirmūnų. Išlikęs Tuskulėnų dvaras. Didelę kvartalo dalį užima sovietiniai daugiabučiai.

## Etimologija

XVI a. viduryje vietovė vadinosi ***Derevnictva***, bet XVIII a. viduryje suskilo – centrinį ūkį ėmė valdyti Laterano vienuoliai kanauninkai. Gali būti, kad jie vietovę pavadino ***Tuskulėnais*** pagal „Tuskulo pokalbius“ () – romėnų politiko ir filosofo Cicerono kūrinį apie gyvenimo prasmę, netektį, sielos ramybę. Būtent Tuskulo mieste, buvusiame į pietryčius nuo Romos, Ciceronas turėjo savo rūmus, kuriuose ir parašė kūrinį.

## Istorija

Tuskulėnų dvaras minimas nuo XVI a. vidurio. 1905 m. Riešės valsčiaus Tuskulėnų dvare (Šafranovičaus valda) gyveno 33 žmonės. 1931 m. Tuskulėnų palivarke gyveno 41 gyventojas.

1944 m. sovietai dvarą nacionalizavo. 1944–1947 m. jo sklype palaidota 724 NKVD nukankintų kalinių. Vėliau čia pastatyti VRM kultūros ir sporto rūmai.

1994 m. sausio 10 d. Saugumo tarnybos gen. direktorius Jurgis Jurgelis informavo, jog greta buvusio Tuskulėnų dvaro, palaidoti 1944–1947 m. KGB pastate nužudytų žmonių palaikai.

2002 m. birželio 19 d. Vyriausybės nutarimu įkurtas *Tuskulėnų rimties parko memorialinis kompleksas*. Jį sudaro Tuskulėnų koplyčia-kolumbariumas, Tuskulėnų dvaro rūmai ir oficina, Baltasis dvarelis ir Šv. Teresės koplytėlė, dvaro parkas ir jo prieigos.

## Šaltiniai
Jurgita Jurkutė

**Jurgita Jurkutė-Širvaitė** (g. 1985 m. balandžio 23 d. Plungėje) – Lietuvos fotomodelis, konkurso „Mis Lietuva 2007“ nugalėtoja, aktorė, laidų vedėja.

## Biografija
2003 m. baigė Plungės „Ryto“ vidurinę mokyklą, įstojo į Vilniaus universiteto Filosofijos fakultetą studijuoti socialinio darbo specialybės. 2009–2012 m. Lietuvos muzikos ir teatro akademijoje studijavo aktorystę.

Nuo 15 metų pradėjo dirbti modeliu (ūgis – 177 cm). Konkurso „Ford Supermodel Lietuva 2000“ laimėtoja. 2007 m. tapo konkurso „Mis Lietuva“ nugalėtoja. Atstovavo Lietuvai „Mis Pasaulis 2007“ konkurse Kinijoje; nepateko į pusfinalio šešioliktuką, tačiau iki finalinio renginio vykusiame „Paplūdimio gražuolių“ (*Beach Fashion Show*) konkurse iš 106 dalyvių pateko į penketuką. Renginio atidarymo spaudos konferencijoje dalyvių iš Europos vardu pasakė kalbą apie dalyvavimą konkurse. Dirba laisvai samdomu fotomodeliu (anksčiau dirbo Japonijoje, Pietų Korėjoje, Italijoje, Ispanijoje, Graikijoje, Vokietijoje).

Karjerą televizijoje pradėjo kaip serialo „Moterys meluoja geriau“ aktorė, kuriame atliko Jolantos (merginos, atvykusios iš provincijos) vaidmenį. 2009–2012 m. kartu su Vytautu Šapranausku buvo TV3 konkurso „Šok su manimi“ vedėja. 2010–2012 m. kartu su V. Šapranausku vedė TV3 muzikinį chorų konkursą „Chorų karai“.

2017 m. Žurnalo „Žmonės“ apdovanojimuose „Žmonės 2017“ laimėjo „Metų žvaigždė“ nominacijoje.

## Filmografija

## Šaltiniai

## Nuorodos
* Nuotraukos iš „Mis Pasaulis 2007“ 
* Jurgita Jurkutė IMDb duomenų bazėje
Veprių krateris

**Veprių krateris** – smūginis krateris Lietuvoje, Ukmergės rajone, prie Veprių miestelio Šventosios upės slėnyje. Skersmuo apie 8 km. Atrastas 1978 m. gręžinyje aptikus itin aukšto slėgio paveiktų uolienų.

Meteoritinės kilmės, maždaug 300 m skersmens asteroidas  trenkė į minkštas nuosėdines paleozojaus uolienas – smiltainį, klintį, todėl kraterio gylis buvo per 500 m. Vėliau jį užpildė po sprogimo sukritusios atgal į kraterį ar ledynmečiais nuo šlaitų suplautos uolienų nuolaužos, virš jų susidarė normaliai sluoksniuota molio ir smėlio storymė. Viršutiniai sluoksniai susiklojo juros periode, nedideliame ežere, kuris susidarė krateryje. Pagal nuosėdų amžių nustatyta, kad meteoritas krito prieš 150–160 milijonų metų. Dar vėliau kraterį užklojo kvartero nuosėdos, dabar duomenys apie kraterį ir jo uolienas gaunami tik gręžiniais.

Veprių krateris yra didžiausias atrastas meteoritinis krateris Lietuvos teritorijoje. Kiek mažesnis krateris yra Mizarų krateris prie Druskininkų.

## Šaltiniai

## Literatūra
* Masaitis, V. L., Danilin, A.N., Maschak, M.S., Raykhlin, A.I., Selivanovskaya, T.V. and Shadenkov, Ye. M., The Geology of Astroblemes (in Russian). Leningrad, Nedra, 231 p. 1980.
* Motuza, G. B., Gailius, R. P., On presumed astroblemes of Latvia (abstract). 7th Annual Conference of the Committee on Tectonics of Byelorussia and the Baltic Area, Vilnius, pp. 91-94. 1978.

## Nuorodos
* Earth Impact Database 
* Informacija apie Veprių kraterį
Pienionys

:: *Apie kaimą Anykščių seniūnijoje žr. [[Pienionys (Anykščiai)]]*.

**Pienionys** – kaimas Anykščių rajono savivaldybėje, 4 km į šiaurės vakarus nuo Kavarsko, šalia kelio . Pro kaimą teka Pienia, 1962 m. sudarytas Pienionių tvenkinys. Yra paštas (LT-29027), Pienionių dvaras, senosios kapinaitės. Kaimo vakarinėje dalyje, šalia kaimo kelio yra vietinės reikšmės dailės paminklas – koplytėlė. Ji yra taisyklingo šešiakampio plano, su šešiabriauniu piramidiniu stogeliu. Koplytėlės viduje yra medinis kryžius su Nukryžiuotojo skulptūra. Koplytėlę, pasak vietinių žmonių, XIX a. viduryje pasistatydino dvarininkas Leonas Daumantas-Siesickis. Kavarsko klebono Jono Babono iniciatyva 1987 m. koplytėlė buvo restauruota.

## Istorija

Nuo XVI a. pradžios minimas Pienionių dvaras, kuris 1926 m. išparceliuotas. 1916 m. įkurta Pienionių pradinė mokykla, iki 1926 m. veikusi dvaro patalpose, 1973 m. uždaryta. 1950–1963 m. kaime veikė Kavarsko mašinų-traktorių stotis, 1954 m. įkurtas paštas, 1958 m. medicinos punktas.

|}

## Gyventojai

## Galerija

Pienionys, koplytėlė.JPG|Koplytėlė, 2013 m.
2020, Pienionys, koplytėlė.JPG|Koplytėlė stovi kelio posūkyje
Pienionys, Dvaro g.JPG|Dvaro gatvė


## Šaltiniai
Kristina Saltanovič

**Kristina Saltanovič** (g. 1975 m. vasario 20 d. Vilniuje) – Lietuvos ilgų nuotolių ėjikė, olimpietė.

Anksčiau treniravosi su treneriais Vytautu Papu ir Vytautu Barausku. Šiuo metu sportininkę treniruoja Juzefas Romankovas ir Luisas Diasas. Asmeninis Kristinos rekordas 20 km distancijoje yra 1:30:44.

## Rezultatai stambiausiose varžybose
(metai, varžybos, nuotolis, vieta, rezultatas)
* 1995 pasaulio ėjimo taurė 10 km **67** 48:37
* 1996 Europos ėjimo taurė 10 km ** nebaigė**
* 1997 pasaulio ėjimo taurė 10 km **65** 47:31
* 1998 Europos ėjimo taurė 10 km **31** 46:38
* 1999 pasaulio ėjimo taurė 20 km **28** 1:34:03
* 1999 pasaulio čempionatas 20 km **18** 1:35:51
* 2000 Europos ėjimo taurė 20 km **19** 1:32:48
* 2000 Olimpinės žaidynės 20 km **16** 1:34:24
* 2001 Europos ėjimo taurė 20 km **nebaigė**
* 2002 pasaulio ėjimo taurė 20 km **18** 1:34:26
* 2002 Europos čempionatas 20 km **7** 1:30:44
* 2003 Europos ėjimo taurė 20 km **20** 1:33:12
* 2003 pasaulio čempionatas 20 km **14** 1:32:13
* 2004 pasaulio ėjimo taurė 20 km **27** 1:31:54
* 2004 Olimpinės žaidynės 20 km **19** 1:32:22
* 2009 pasaulio čempionatas 20 km **8** 1:31:23
* 2010 Europos čempionatas 20 km **7** 1:31:40

## Šaltiniai
Vidas Blekaitis

**Vidas Blekaitis** (g. 1972 m. balandžio 14 d. Birštone) – Lietuvos galiūnas, Lietuvos galiūnų reitinge užimantis 2 vietą (2008 m.).

## Statistika
* 4 kartus Lietuvos galiūnų vicečempionas
* Pasaulio komandinio galiūnų čempionato nugalėtojas ir antrosios vietos laimėtojas
* Du kartus Baltijos šalių galiūnų čempionas
* Pasaulio galiūnų čempionato 4 vietos laimėtojas
* Du kartus Lietuvos čempionas

## Pasiekimai
Lietuvos galiūnų čempionatų rezultatai
* 2000 m. antra vieta
* 2001 m. trečia vieta
* 2002 m. antra vieta
* 2003 m. trečia vieta
* 2004 m. trečia vieta
* 2005 m. antra vieta
* 2006 m. antra vieta
* 2007 m. antra vieta
* 2014 m. pirma vieta
* 2015 m. pirma vieta
Karaliaučiaus karo ir domenų rūmai

**Karaliaučiaus karo ir domenų rūmai**, *Rytprūsių karo ir domenų rūmai* () – 1723-1871 m. Prūsijos karalystės, 1871-1918 m. Vokietijos imperijos, 1918-1933 m. Veimaro respublikos, 1933-1945 m. Trečiojo reicho centrinės administracijos įstaiga Karaliaučiuje. 

Įsteigta 1723 m. Karaliaučiuje vietoj *Karaliaučiaus vokiečių valsčių rūmų* ir *Karo komisariato*. 1723-1818 m. administravo Rytų Prūsijos departamentą, 1818-1945 m. Karaliaučiaus apygardą. Po Prūsijos karalystės vyriausybės Berlyne ir Rytų Prūsijos provincijos oberprezidento, reziduojančio Karaliaučiuje, Karaliaučiaus karo ir domenų rūmai buvo aukščiausia valdžia šioje teritorijoje.

Po 1709–1711 m. didžiojo maro bei bado vykdė didžiąją Prūsijos kolonizaciją, rūpinosi vokiečių kolonistų atkėlimu į Mažąją Lietuvą ir ūkio reforma.

## Šaltiniai
Alain Nkong

**Alenas Mozlis Nkongas** (g. 1979 m. balandžio 6 d.) – buvęs futbolininkas, Kamerūno rinktinės saugas.

## Karjera
2009 m. liepos 21 d. pasirašė vienerių metų sutartį su Meksikos „Indios de Ciudad Juárez“ klubu.

## Rinktinė
 rungtyniavo nuo 2001 m. 

Su rinktine dalyvavo 2008 m. Afrikos Tautų taurėje ir pusfinalio varžybose įmušė pergalingą įvartį į Ganos vartus.

## Laimėjimai
* Afrikos Tautų taurė (sidabras – 2008 m.)
* Primera División de México (Apertura – 2007 m.)

## Dalyvavimas čempionatuose

|}

## Išnašos

## Nuorodos
*
1991 m. Formulės 1 sezonas

**1991 Formulės 1 sezonas** buvo 42-tas FIA rengiamas Formulės 1 čempionato sezonas. Jis prasidėjo kovo 10 ir baigėsi lapkričio 3 po 16 etapų.

## Sezono apžvalga

1991 m. sezonas buvo klasikinis sezonas su artima kova ir intriga nuo pat starto iki finišo. Šie metai be abejo buvo patys sėkmingiausi F1 čempionui Ayrtonui Sennai. Jis sugebėjo apginti savo titulą, kuris jam jau buvo trečias. Visi jie pasiekti su McLaren komanda. Brazilas laimėjo 7 etapus ir nepaliko niekam jokių šansų.

Penki pilotai šiais metais debiutavo Formulėje 1: Mika Hakkinenas (JAV GP), Markas Blundellas (JAV GP), Michaelis Schumacheris (Belgijos GP), Fabrizio Barbazza (San Marino GP) ir Alessandro Zanardi (Ispanijos GP).

1991 sezonas buvo paskutinis, kai konstruktorių taurę laimėjo komanda naudojanti V12 tipo variklius. 

Nelsonas Piquet laimėjo 1991-ųjų Kanados GP. Tai buvo paskutinė jo pergalė F1.

Šis sezonas buvo paskutinis, kai čempionai Ayrtonas Senna, Nigelas Mansellas ir Alain Prost varžėsi kartu.

## Dalyviai

## Galutiniai 1991 sezono rezultatai

## 1991 sezono galutinė pilotų įskaita

## Šaltiniai
Karaliaučiaus apygarda

**Karaliaučiaus apygarda**, **Karaliaučiaus administracinė sritis** (, ) – 1818–1871 m. (formaliai nuo 1808 m. gruodžio 16 d.) Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho administracinis teritorinis vienetas. Centras – Karaliaučius.

## Istorija

Sudaryta per 1815–1818 m. reformą po Vienos kongreso vietoje Rytų Prūsijos departamento. Apygardą administravo Karaliaučiaus karo ir domenų rūmai, buvo pavaldi Berlyno generalinei direktorijai. Karaliaučiaus ir Gumbinės apygarda apėmė visą Senovės Prūsos teritoriją nuo Klaipėdos iki Vyslos.

1816 m. rugsėjo 1 d. prie Karaliaučiaus apygardos prijungta Klaipėdos apskritis, buvusi Lietuvos departamente – taip Karaliaučiaus apygardoje buvo sujungti Klaipėdos ir Karaliaučiaus uostai. Kaip kompensacija iš buvusio Rytų Prūsijos departamento sudarant Karaliaučiaus apygardą Gumbinės apygardai buvo priskirtos 13 lietuviškų parapijų dalys. 1818 m. Karaliaučiaus apygardos plotas buvo 23 000 km².

## Bažnyčios ir mokyklos
1818 m. evangelikų liuteronų bažnyčių bei maldos namų miestuose buvo 65, jose dirbo 91 dvasininkas, kaimuose buvo 211 bažnyčių su 159 dvasininkais. Evangelikų reformatų bažnyčių bei maldos namų miestuose buvo 5, jose dirbo 7 dvasininkai ir kaimuose 3 su savo dvasininkais. Katalikų bažnyčių miestuose buvo 25, dirbo 59 dvasininkai, kaimuose – 104 su 12 dvasininkų. Menonitų susirinkimų namų mieste buvo l, sinagogų (tik miestuose) – 15. Apygardoje veikė 4 gimnazijos, 2 mokytojų seminarijos, 48 miesto mokyklos, 197 pradžios mokyklos 112 kaimų ir 85 miestų bei miestelių.

1848 m. apygardoje buvo 455 bažnyčios bei 1 maldos namai, 1549 mokyklos. Veikė 268 evangelikų liuteronų, 8 evangelikų reformatų ir 81 katalikų parapija.

## Apskritys
Nuo 1815 m. Karaliaučiaus apygardai buvo priskirta 20 savivaldžių apskričių (*Landkreis*), turėjusių savo landratus:

* Klaipėdos apskritis, iki 1816 m. rugsėjo 1 d. priklausė Lietuvos departamentui, kuris tuomet buvo pertvarkytas į Gumbinės apygardą
* 1905 m. apygardos pietinėje dalyje, atskyrus Alnaštyno, Neidenburgo, Ortelsburgo, Osterodės, Rešliaus apskritis ir prijungus Vakarų Prūsijos Salduvos apskritį bei dalį Gumbinės apygardos valsčių, sudaryta Alnaštyno apygarda.

## Gyventojai
Apygardoje 1818 m. buvo 59 valsčiai su 163 palivarkais ir 1652 valstiečių laukininkų kaimais, iš viso apie 37 000 sodybų. Bajorų žemėse buvo 757 kaimai su 21 000 sodybų. 1818 m. apygardoje gyveno 565 000 žmonės, iš jų 446 000 evangelikai, 116 000 katalikai, 2250 žydai (daugiausia Karaliaučiuje), 462 menonitai.

1848 m. surašymo duomenimis, gyveno 838 000 civilių gyventojų, iš jų 664 000 vokiečių, 133 000 lenkų ir 41 000 lietuvių. 1848 m. apygardoje gyveno 661 875 evangelikai, 171 000 katalikų (daugiausia lenkai) ir 5125 žydai. 1848 m. apygardoje buvo 48 miestai su 203 000 civilių gyventojų ir 5513 kaimų, palivarkų bei vienkiemių su 635 000 gyventojų.

1858 m. apygardoje buvo 929 841 gyventojų, iš jų 3324 lietuviai.

## Šaltiniai
Stéphane Mbia

**Stefanas Mbia Etundi** (g. 1986 m. gegužės 20 d.) – buvęs futbolininkas, Kamerūno rinktinės saugas.

## Karjera
2009 m. liepos 13 d. pasirašė ketverių metų sutartį su Olympique de Marseille klubu.

## Rinktinė
 rungtyniavo nuo 2005 m. 

Su rinktine dalyvavo 2008 m. (įmušė 2 įvarčius į Tuniso vartus), 2010 ir 2015 m. Afrikos Tautų taurėse.

## Laimėjimai
* Afrikos Tautų taurė (sidabras – 2008 m.)

## Dalyvavimas čempionatuose

|}

## Išnašos

## Nuorodos
*
Ahmed Fathy

**Ahmedas Fati** (, g. 1984 m. lapkričio 10 d.) – buvęs Egipto futbolininkas, saugas. Atstovavo Egipto nacionalinei rinktinei.

## Karjera
Karjerą pradėjo Ismaily klube (Egiptas). Vėliau persikėlė į Sheffield United 9Anglija). Priklausė El-Ahly tačiau nuomos pagrindais buvo skolinamas Kazma, bei Hull City (Anglija).

2014–2015 m. atstovavo Umm Salal, o vėliau grįžo į Al Ahly SC.

2020 m. balandžio 11 d. Pyramids FC paskelbė apie naujoką, kuriam tuo metu buvo 35 metai. 

2024 m. rugsėjo 21 d. futbolininkas paskelbė, kad baigia profesionalo karjerą.

## Rinktinė
2002 m. debiutavo .

Su rinktine 2006, 2008, 2010 m. laimėjo Afrikos Tautų taurę. Taip pat dalyvavo 2009 m. Konfederacijų taurėje.

## Pasiekimai
* Afrikos Tautų taurė (2006, 2008, 2010 m.)

## Dalyvavimas čempionatuose

|}

## Išnašos

## Nuorodos
*
Mohammed Ali El Khider

**Mohamedas Ali El Chideras** (g. 1985 m. sausio 1 d.) – futbolininkas, Sudano rinktinės ir Al-Hilal Omdurman klubo gynėjas.

## Karjera

## Rinktinė

 žaidžia nuo 2005 m. Su rinktine dalyvavo 2008 m. Afrikos Tautų taurėje ir varžybose su Kamerūnu įsimušė įvartį į savo vartus.

## Dalyvavimas čempionatuose

|}

## Išnašos

## Nuorodos
*
Briedžiai (Šakiai)

**Briedžiai** – kaimas Šakių rajono savivaldybėje. Briedžių biblioteka ir paštas įsikūrę Bizieriuose.

## Gyventojai

## Literatūra
* Briedžių krašto istorija (sud. Vitas Brazaitis). – Marijampolė: TeleSATpressa, 2010. – 276 p.: iliustr. – ISBN 978-9955-607-83-0

## Šaltiniai
AutoLISP

**AutoLISP** yra Lisp programavimo kalbos dialektas sukurtas specialiai automatizuoto projektavimo sistemai AutoCAD. *AutoCAD LT* versijos sudėtyje nėra nei aplikacijų programavimo sąsaja nei interpretatorius, kad vykdyti AutoLISP kodą, išskyrus tokius įskiepius kaip „LT-Extender“.

## Kodo pavyzdys

```
; example of macro without command-line interface exposed

(defun hello_world ()
  (alert "Hello World!"))


; example of macro with command-line interface exposed

(defun c:hello_world ()
  (alert "Hello World!")
  (princ))

; example of LISP's flexible condition handling

(cond
  ((= a b) (princ "\n(a) and (b) are equal"))
  ((and (= (type a) 'INT) (= (type b) 'INT)) 
    (princ (strcat "\n(a)+(b)=" (itoa (+ a b)))))
  ((and (= (type a) 'STR) (= (type b) 'STR))
    (princ (strcat "\n(a)+(b)=" a b)))
  ((and (listp a) (= (type b) 'SUBR))
    (mapcar '(lambda (x) (princ (b x))) a)))
```


## Istorija
AutoLISP išsivystė iš ankstyvos XLISP programavimo kalbos versijos, kurią sukūrė *David Betz*. Kalba buvo įdiegta į AutoCAD versiją 2.18 (1986 m. sausis) ir vystėsi iki AutoCAD Release 13 versijos (1995 m. vasaris). Po to *Autodesk* kompanija nutraukė vystymą. Tačiau AutiLISP naujiems naudotojams ir toliau išlieka pritaikymo kalba.

## Nuorodos
* AutoLISP DUK en
Karaliaučiaus apgultis

**Karaliaučiaus apgultis** arba **Karaliaučiaus mūšis** – vienas iš Didžiojo prūsų sukilimo (1260–1274 m.) mūšių, įvykęs 1262 m. sausio mėn. Karaliaučiuje, kuriame kovėsi Vokiečių ordino kryžiuočiai ir sukilėlių prūsų kariuomenė. Karaliaučiaus pilies apgultis truko nuo 1261 m. pabaigos iki 1262 m. sausio pabaigos.

## Eiga
Vokiečių kronikininkas Petras Dusburgietis rašo, kad 1261 m. pabaigoje sembai apgulė Karaliaučiaus pilį, aplink ją pastatė 3 bokštus. Nepajėgdami šturmu užimti Karaliaučiaus pilies, pasak Petro Dusburgiečio, prityrę kariai prūsai pasistatydino daug laivelių, iš kurių naikino riterių laivus, gabenančius Priegliumi maistą į Karaliaučiaus pilį. Sembai pastatė tiltą – užtvanką per Prieglių, abiejuose jo krantuose įrengė tvirtus bokštus su įgulomis ir blokavo pilį, neleisdami vokiečiams suteikti pagalbą. Kryžiuočiai badavo ir rengėsi pasiduoti, bet jiems pagelbėti 1262 m. sausio mėn. atvyko Julicho prie Reino grafas Wilhelmas IV ir Brandenburgo markgrafas Engelbertas I su stipria kariuomene. Sužinoję apie tai sembai apleido bokštus, kuriuos tuoj išardė kryžiuočiai, ir paspendė kryžiuočiams iš Vokietijos spąstus. Bet apie pasalą kryžiuočiams pranešė prūsas išdavikas Stantekas. 1262 m. sausio 21 d. Kalijų mūšyje prūsai buvo sumušti.

Netrukus didelę sembų, notangų, varmių, bartų sukilėlių kariuomenę prie Karaliaučiaus pilies 1262 m. sausio pabaigoje atvedė Herkus Mantas. Sukilėliai sumaniai keliskart šturmavo pilį, abi pusės patyrė daug nuostolių. Herkų Mantą sužeidus ietimi, po kelių dienų sukilėliai pasitraukė. Kryžiuočiai naudojo arbaletus, kurių prūsai dar neturėjo. Vėliau sembai netikėtai puolė ir sugriovė aplink Šv. Mikalojaus bažnyčią netoli pilies, apie 250 m į šiaurės vakarus nuo jos, besikuriantį vokiečių miestą. Dėl to Karaliaučiaus Senamiestis vėliau buvo perkeltas į pietus nuo pilies, arčiau Priegliaus.

## Šaltiniai
Dausprungas

**Dausprungas** (apie XIII a. pradžia) – vienas iš baltų kunigaikščių.

Minimas Hipatijaus metraštyje, kaip vienas iš Lietuvos kunigaikščių, 1219 m. sudariusių taikos sutartį su Voluine. Ten sakoma, kad Mindaugas buvo Dausprungo brolis. Edvardo Gudavičiaus teigimu, metraštis rodo, kad Dausprungas buvo vienas iš penkių vyriausių Lietuvos kunigaikščių (kartu su Živinbudu, Daujotu, Mindaugu, Viligaila).

Daugiau Dausprungo istoriniai šaltiniai nemini.

Dausprungas ir Mindaugas siejami su Lietuvos žeme.

Tautvilas ir Gedvydas laikomi Dausprungo sūnumis, nes jie buvo Mindaugo brolėnai, o kitų Mindaugo brolių šaltiniai nemini.

Gudavičiaus teigimu, „labai tikėtina“, kad Dausprungo ir Mindaugo tėvas buvo Daugerutis arba Stakys (abu žuvo 1213-1214 m.).

Gudavičiaus teigimu, „veikiausiai“ Dausprungas nebegyveno 1238 m. Jis taip pat, atsižvelgdamas į tai, kad 1248 m. Mindaugas Tautvilą ir Gedvilą pasiuntęs kariauti, teigia jog Dausprungas nebuvo nužudytas Mindaugo.

## Šaltiniai
Pilvo ertmė

**Pilvo ertmė** () – viena žmogaus (ir kitų gyvūnų) kūno ertmių, esanti žemiau krūtinės ląstos ir aukščiau dubens ertmės. 

Pilvo ertmę iš viršaus riboja diafragma, be to, ją gaubia ir jos organus apsaugo pilvaplėvė (). Pilvo ertmę sudarantys organai:
* Skrandis
* Žarnynas (plonoji ir storoji žarnos)
* Kepenys
* Kasa
* Tulžies pūslė
* Blužnis
* Inkstai
* Šlapimo pūslė

## Taip pat skaitykite
* Pilvaplėvė

## Šaltiniai

## Literatūra
* Valerie C. Scanlon, Tina Sanders (2007). *Essentials of Anatomy and Physiology (5th ed.)*. F. A. Davis Company, Philadelphia
Krūtinplėvė

**Krūtinplėvė** () – serozinė žmogaus (ir kitų gyvūnų) kūno plėvė, išklojanti krūtinės ląstos sienas ir apsauganti krūtinės ląstos organus. Krūtinplėvės lapelis išklojantis ląstos sienas vadinamas *pasieninė krūtinplėve*, o dengiantis plaučius – *plautine krūtinplėve*.

Plautinė krūtinplėvė yra smarkiai suaugusi su plaučiu ir gali būti laikoma plaučio struktūrine dalimi, ji giliai įlenda į plaučio plyšius tarp skilčių, todėl kvėpuojant skiltys gali judėti viena kitos atžvilgiu.

Pasieninė krūtinplėvė topografiškai skirstoma į tris dalis – šonkaulinę, diafragminę ir tarpuplautinę.

Tarp abiejų krūtinplėvės lapelių lieka siauras hermetiškas plyšys – *krūtinplėvės ertmė*, kurioje yra nedidelis kiekis serozinio skysčio. Slėgis šiame plyšyje yra kiek mažesnis nei atmosferos, tai svarbu kvėpavimo funkcijai, nes neleidžia subliūkšti plaučiui. Žmogaus organizme yra dvi krūtinplėvės ertmės, dengiančios atskirai kiekvieną plautį. Nuo plaučių vartų žemyn eina krūtinplėvės duplikatūra – plautinis raištis ().

Yra dvi krūtinplėvės kišenės:
* Šonkaulinė diafragmos (*recessus costodiafragmaticus*) – susidaro ten, kur diafragminė krūtinplėvė pereina į šonkaulinę.
* Šonkaulinė tarpuplaučio (*recessus costomediastinalis*) – susidaro ten, kur šonkaulinė krūtinplėvė pereina į tarpuplautinę.

## Taip pat skaitykite
* Krūtinės ląsta
* Pilvaplėvė
* Širdiplėvė

## Literatūra
* Valerie C. Scanlon, Tina Sanders (2007). *Essentials of Anatomy and Physiology (5th ed.)*. F. A. Davis Company, Philadelphia
Širdiplėvė

**Širdiplėvė** (lot. pericardium) – viena žmogaus (ir kitų gyvūnų) kūno plėvių, apgaubianti ir apsauganti širdį.
Širdiplėvė sudaryta iš trijų membranų; yra svarbi apsaugoti nuo širdies ir plaučių tarpusavio trynimosi. Tarp membranų esama ertmės, vadinamos *širdiplėvės ertme*, kuri yra užpildyta skysčiu. Per daug šio skysčio spaudžia širdį ir sukelia klinikinių problemų. Širdiplėvės uždegimas sukelia perikarditą&nbsp;– būseną, kai širdies membranos trinasi viena į kitą.

## Struktūra

Širdiplėvė sudaryta iš dvejų sluoksnių – paviršinio skaidulinio () ir vidinio serozinio ().

Paviršinis sluoksnis viršuje pereina į stambių kraujagyslių adventiciją, o priekyje krūtinkauliniais širdies raiščiais  () prisitvirtina prie krūtinkaulio vidinio paviršiaus. Pati širdiplėvė sudaryta iš dviejų lapų: **visceralinio** (), kuris suauga su širdies paviršiumi ir dar vadinamas **epikardu** , ir **pasienio** (), kuris dengia širdį iš priekio ir šonų atokiau nuo jos paviršiaus. Tarp viceralinio ir pasienių lapų yra **širdiplėvės ertmė** (), kurioje yra nedaug **serozinio skysčio** (). **Visceralinis lapas** () pereina į pasieninį lapą palei širdies kraujagysles ir prieširdžių užpakaliniame paviršiuje. Dešiniajame prieširdyje perėjimo linija kyla nuo apatinės tuščiosios venos prie viršutinės tuščiosios venos ir apima ją iki **lykinės venos** () žiočių. Kairiajame prieširdyje ji eina horizontaliai tarp dešiniosios ir kairiosios viršutinių plaučių venų. Ties aorta perėjimo linija per 1 cm nesiekia **žastinio galvos kamieno** (), ties plaučių kamienu beveik siekia **arterinį raištį** (). Per plaučių venas ji eina ties jų įėjimu į plaučių vartus. Apačioje širdiplėvė suauga su diafragmos sausgysliniu centru ir priekine raumenine dalimi. Užpakalyje purusis jungiamasis audinys širdiplėvę jungia su stemple ir aorta. Vietoje, kur visceralinis lapas pereina į pasienį, susidaro  **skersinis** () ir **įstrižinis** () **ančiai**.  Skersinis antis yra už kylančios aortos ir plaučių kamieno. Priekyje jis atsiveria plyšiu tarp kylančios aortos ir viršutinės tuščiosios venos. Įstrižinis antis yra tarp dešiniųjų ir kairiųjų plaučių venų, o į apačią nusitęsia link **apatinės tuščiosios venos** ().

## Taip pat skaitykite

* Širdis
* Pilvaplėvė
* Krūtinplėvė

## Literatūra

* Valerie C. Scanlon, Tina Sanders (2007). *Essentials of Anatomy and Physiology (5th ed.)*. F. A. Davis Company, Philadelphia

* R. Stropus, V. Vaičekauskas, J. Tutkuvienė, N. Paužienė, D.H. Pauža, A. Dabužinskienė, V. Gedrimas, V. Aželis, G. H. Schumacher, „Žmogaus anatomija 2“, „KMU leidykla“, Kaunas, 2007 m., ISBN 978-9955-15-099-2
Irena Černiauskienė

**Irena Černiauskienė** (1949 m. birželio 23 d. Gervelėse, Ignalinos raj. – 2004 m. vasario 16 d. Semeliškėse) – poetė, visuomenės veikėja, Semeliškių vidurinės mokyklos direktorė (iki 2004 m.).

## Biografija

Mokėsi aštuonemetėje Mažėnų mokykloje, baigė Šakių vidurinę mokyklą. 1968 m. įstojo į Vilniaus universitetą (tuometinį V. Kapsuko universitetą). Jį baigusi buvo paskirta į Semeliškių vidurinę mokyklą. Šioje mokykloje dirbo daugiau nei 30 metų. Palaidota Semeliškių miestelio kapinėse.
Saulės kliošas

**„Saulės kliošas“** – Lietuvos muzikos grupė, susikūrusi 2000 m. vasarą. Grupė groja džiazo, funk, disco stiliaus muziką. Grupės pradžia galima būtų laikyti kavinės „Prie universiteto“ organizuotą muzikinį konkursą, kuriame „Saulės kliošas“ užėmė 2-ąją vietą. Nuo to laiko grupė dalyvavo daugybėje respublikinių bei tarptautinių konkursų, kuriuose nuolat laimėdavo įvairių prizų.

## Pasiekimai
* 2000 m. respublikinis atlikėjų konkursas „Laiptai“ – 1 vieta
* 2001 m. muzikinio klubo „Brodvėjus“ jaunųjų džiazo atlikėjų konkursas – 1 vieta ir publikos simpatijų prizas
* 2001 m. Nidos festivalio publikos simpatijų prizas
* 2002 m. metų džiazo, bliuzo grupė 
* 2002 m. atlikėjų konkursas „Durys 2002“ – 1 vieta
* 2002 m. Europos šalių dainų konkursas (Lenkija, Zielona Gora) – perspektyviausios grupės prizas

* 2000 ir 2003 m. dalyvavimas Šiaulių džiazo festivalyje
* 2001 ir 2003 m. dalyvavimas festivalyje Kaunas Jazz
* 2005 m. dalyvavimas Estijos festivalyje „Tudengijazz’05“

## Dalyvavimas atrankose į Eurovizijos konkursą
* 2002 m. nacionalinis turas – 3 vieta, su daina „Singing in the Night“
* 2004 m. nacionalinis turas – 7 vieta, su daina „Stobidubap“
* 2005 m. nacionalinis turas – 5 vieta, su daina „Discoholic“
* 2006 m. nacionalinis turas – 14 vieta, su daina „Back To The Future“
* 2007 m. nacionalinis turas – 7 vieta, su daina „Tell Me Why“
* 2009 m. nacionalinis turas – 9 vieta, su daina „Saulė“
* 2010 m. nacionalinis turas – *nepasiekė finalo*, su daina „Tu atėjai (Tu man padėjai)“
* 2018 m. nacionalinė atranka – *nepasiekė finalo* su daina „Įkvėpk ir nepaleisk (Man gaila)“
* 2019 m. nacionalinė atranka - *nepasiekė finalo*, su daina „Laiko mašina“

## Nariai
* Laurynas Šarkinas (mušamieji)
* Justė Starinskaitė (vokalas)
* Giedrius Nakas (klavišiniai)
* Domas Aleksa (bosinė gitara)
* Tomas Botyrius (saksofonas)
* Antanas Dambrauskas (gitara)

## Buvę nariai
* Daiva Starinskaitė (vokalas) 2003–2007 m.
* Alvydas Mačiulskas (saksofonas) – 2007 m.
* Andrėjus Orlovas (bosinė gitara)
* Alexander Raichenok - (saksofonas)
* Aurelijus Morlencas (bosinė gitara) 2000–2004 m.
* Viktorija Ivanovskaja (vokalas) 2000–2003 m.
* Rytis Tankevičius (gitara)
* Paulius Adomėnas (bosinė gitara)
* Vytautas Bikus (klavišiniai)
* Kęstutis Gudaitis (trimitas)
* Jievaras Jasinskis (trombonas)
* Paulius Volkovas (gitara)
* Julius Valančauskas (bosinė gitara)

## Diskografija
* 2004 m. „Stubidubap“ *Intervid*
* 2012 m. „Energy“
* 2024 m. „Meilės Mieste“

## Apdovanojimai ir nominacijos

## Nuorodos
* „Facebook“ paskyra
Vytautas Palčiauskas

**Vytautas (Victor) Palčiauskas** (g. 1941 m. spalio 3 d. Kaune) – lietuvių kilmės JAV fizikas, šachmatininkas, Tarptautinis korespondencinių šachmatų didmeistris (ICCGM).

## Biografija
1945 m. su šeima pasitraukė į Vokietiją, netoli Augsburgo. 1949 m. persikėlė į JAV (Čikagos priemiestį). Mokėsi Ilinojaus universitete. 1969 m. gavo filosofijos daktaro laipsnį teorinės fizikos srityje. Po to keturiolika metų dirbo geofizikos profesoriumi tame pačiame universitete. 1982 m. persikėlė į Kaliforniją dirbti *Chevron Research Company*. 1983 m. tapo ICCF tarptautiniu didmeistriu. 1984 m. tapo dešimtuoju ICCF pasaulio čempionu.

## Nuorodos
* Oficiali svetainė
*Vytauto Palčiausko autobiografija (angl.)
Pilvaplėvė

**Pilvaplėvė** (*peritoneum*) – viena žmogaus (ir kitų gyvūnų) serozinių kūno plėvių lygiu, blizgančiu paviršiumi, apsauganti pilvo ertmės organus, tiekianti jiems maisto medžiagas ir deguonį kraujagyslėmis, inervuojanti ja ateinančiais nervais, taip pat pilvaplėvėje yra limfmazgių ir limfagyslių. Poseroziniame sluoksnyje gali kauptis riebalai.

Pilvaplėvė sudaryta iš mezotelio, plokščiojo vienasluoksnio epitelio, ir jungiamojo audinio sluoksnių.

Visa pilvaplėvė sudaryta iš dviejų lapelių:
* pasieninės pilvaplėvės, išklojančios pilvo ertmės sienas,
* visceralinės pilvaplėvės, gaubiančios visus vidaus organus.

Tarp dviejų šių lapų yra pilvaplėvės ertmė, užpildyta nedideliu kiekiu serozinio skysčio. Taukinės maišas susisiekia su šia ertme per taukinės angą, kurią iš viršaus riboja kepenų apatinis paviršius, iš priekio kepeninis dvylikapirštės žarnos raištis, iš užpakalio kepeninis inksto raištis, iš apačios – dvylikapirštės žarnos viršutinė dalis.

Vidaus organus pilvaplėvė gali dengti iš visų pusių, tai *intraperitoniniai* organai (skrandis, tuščioji žarna, klubinė žarna, gaubtinės žarnos skersinė ir riestinė dalys, akloji žarna, dvylikapirštės žarnos viršutinė dalis, tiesiosios žarnos viršutinė dalis). Kai pilvaplėvė nedengia tik vienos organo pusės, organai vadinami *mezoperitoniniais* (kepenys, gaubtinės žarnos kylančioji ir nusileidžiančioji dalis, tulžies pūslė, vidurinė tiesiosios žarnos dalis). Jei organą plėvė dengia tik iš vienos pusės, organas – *ekstraperitoninis* (kasa, dvylikapirštės žarnos vidurinė ir apatinė dalys). Organai likę už pilvaplėvės (inkstai, apatinė tiesiosios žarnos dalis, retai ir kirmėlinė atauga) vadinami *retroperitoniniais*.

Pilvaplėvės dariniai:
* Raiščiai;
* Pasaitai;
* Taukinės.

Raiščiai yra pilvaplėvės dariniai, jungiantys gretimus organus tarpusavyje arba jungiantys organus su pilvo ertmės sienomis. Pilvaplėvės raiščiai gali būti susiformavę iš įvairių pirminės žarnos pasaitų, užakusių venų ir kt.

Pasaitai yra pilvaplėvės dublikatūros, tvirtinančios paslankius intraperitoninius organus prie užpakalinės pilvo ertmės sienos. Per pasaitus į organus ateina kraujagyslės, nervai, limfagyslės. Pasaitai yra šie:
# *Mesenterium* (plonosios žarnos);
# *Mesocolon appendix* (kirmėlinės ataugos),
# *Mesocolon transverum*,
# *Mesocolon sigmoideum* – visi trys storosios žarnos dalių,
# *Mesorectum* (tiesiosios žarnos);
Moters organizme yra dar trys pasaitai:
# *Mesometrium* (gimdos);
# *Mesovariums* (kiaušidės);
# *Mesosalpinx* (kiaušintakio).

Tarp vidaus organų ir įvairių pilvaplėvės darinių susidaro daug vagų, kišenių, tarpų. Ryškiausios vagos – apatiniame pilvo ertmės aukšte palei šonines gaubtinės žarnos kylančią ir nusileidžiančią dalis eina gilios šoninės vagos (). Ryškiausios kišenės:
# Riestinė
# Podiafragminė
# Viršutinė klubinė aklosios žarnos
# Apatinė klubinė aklosios žarnos
# Užaklinė

## Taip pat skaitykite
* Pilvo ertmė
* Krūtinplėvė
* Širdiplėvė

## Literatūra
* Valerie C. Scanlon, Tina Sanders (2007). *Essentials of Anatomy and Physiology (5th ed.)*. F. A. Davis Company, Philadelphia
Stekšys

**Stekšys** (ar **Stakys**, taip pat *Stejkint*, *Stekintas*, *Stegikintas*, *Stegutas* m. 1214 m.) – Lietuvos kunigaikštis 1214 m. užmuštas šalia Lielvardės žygio prieš Livoniją metu. Jis yra vienas iš ankstyviausių paminėtų Lietuvos kunigaikščių. Jis pakeitė kunigaikštį Dangerutį, užmuštą 1213 m. Po šitų dviejų mirčių, lietuvių reidai į Livonijos žemes suretėjo, prasidėjo smukimo periodas baltiškų genčių vienijimosi procese.

Tomas Baranauskas teigia, kad 1219 m. sutartyje su Haliču-Volyne paminėti kunigaikščiai Daujotas ir Vilikaila buvo Stekšio sūnūs.
Stubidubap

**Stubidubap** – debiutinis Saulės kliošo albumas, kurį 2004 m. išleido „Intervid“ leidybinė firma.
Albume yra 11 kūrinių ir vienas video klipas.

## Dainų sąrašas
* 1. Pasivaikščiojimas
* 2. I’m the Sun I’m the Moon
* 3. Stubidubap
* 4. We make the groove
* 5. Singing in the night
* 6. Time to make funk
* 7. Sninga
* 8. Pradžioje buvo rifas
* 9. Mama – Papa
* 10.Stubidubop Remix
* 11.I’m the Sun I’ m the Moon (Dremoviq remix)
* Video: Saulės Kliošas studijoje
Algimantas Butnorius (1946)

**Algimantas Butnorius** (1946 m. vasario 20 d. Kaune - 2017 m. spalio 30 d. Kaune) – Lietuvos šachmatininkas, didmeistris.

## Biografija
1963 m. baigė Kauno 8-ąją vidurinę mokylą. 1967-1973 m. studijavo Vilniaus universitete ir įgijo žurnalistikos specialybę.

1968-1975 m. Kauno radijo gamyklos „Banga“ sporto klubo leidinių redakcijos darbuotojas. 1975-1989 m. LTV šachmatų laidų vedėjas, žurnalo „Jaunimo gretos“, laikraščių „Komunizmo vėliava“ ir „Kauno tiesa“ šachmatų skyrių vedėjas. Nuo 1990 m.  „Lietuvos aido“, „Kauno dienos“, „Vakarinio Kauno“ šachmatų apžvalgininkas. 1993-2017 m. Kauno šachmatų klubo „Margiris“ vadovas.

1967 m. užėmė 58 vietą iš 126 SSRS šachmatų čempionate. Tapo Lietuvos čempionu: 1967, 1970, 1973, 1975, 1976, 1980, 1982, 1993 m., užėmė antrąją vietą: 1968, 1969, 1972, 1984, 2006 m., trečiąją vietą: 1962, 1981, 1986 m. 

2007 m. tapo pasaulio senjorų šachmatų čempionu ir įvykdė tarptautinio didmeistrio normą. Atstovavo Lietuvai šachmatų olimpiadose: 2000, 2004 ir 2006 m. 2007 ir 2009 m. laimėjo sidabro medalius Europos senjorų šachmatų čempionate.

Lietuvos žurnalistų sąjungos narys. Žmona Dalija (1944-2017), gydytoja. Vaikai: Sonata (1970-2017), Beata (g. 1976). Palaidotas Petrašiūnų kapinėse.

## Įvertinimas
* 1998 m. KKSD medalis, už nuopelnus Lietuvos sportui
* 2006 m. KKSD aukso medalis, už nuopelnus Lietuvos sportui
* 2007 m. LR Seimo medalis

## Šaltiniai

## Nuorodos
* Asmeninė Butnoriaus svetainė
GSM perjungimas

**GSM perjungimas** () – procesas, kai keičiama bazinė mobiliojo telefono ryšio stotis (klientas atsidūrė jos teritorijoje) arba kanalas.

GSM  sistemoje yra keturi perjungimo tipai, perjungiant skambučius:
* tarp kanalų (laiko intervalų) toje pačioje ląstelėje;
* tarp ląstelių (bazinių stočių) to paties bazinės stoties kontrolerio ribose;
* ląstelių, skirtingų bazinės stoties kontrolerių ribose;
* ląstelių, skirtingų komutacinių stočių ribose.

Pirmieji du perjungimų tipai vadinami vidiniais perjungimais ir yra vykdomi tik bazinės stoties kontrolerio. Taupant signalo perdavimo trukmę ir dažnių juostą, šio perjungimo metu komutacinė stotis nedalyvauja. Po perjungimo komutacinė stotis yra informuojama apie perjungimo pabaigą.

Paskutiniai du perjungimų tipai yra vadinami išoriniais ir yra vykdomi kartu su komutacine stotimi.

## Šaltiniai
# Parsons J D and Gardiner J G, "Mobile Communication Systems", Blackie USA Halsted Press
# Lee, William C. Y., Mobile Cellular "Telecommunications Systems", McGraw-Hill, Inc.
Pedja

**Pedja** () – upė centrinėje Estijoje; Emajegio kairysis intakas. Prasideda Pandiverės aukštumoje, netoli Kelaverės kalvos. Teka į pietus miškingomis vietovėmis. Įteka į Emajegį netoli nuo šio ištakų iš Vertsjervo ežero. Didžiausi intakai: Onga, Kavė, Piknurmė, Umbusis, Peltsama.

Prie Pedjos įsikūręs Jegevos miestas.

## Išnašos
Kasaris

**Kasaris** () – upė vakarų Estijoje. Prasideda Hagudi savivaldybėje. Teka į pietus, pietvakarius. Įteka į Veinos jūros (Baltijos jūros dalis) Matsalu įlanką. Sudaro deltą; joje įkurtas Matsalu rezervatas. Didžiausias intakas – Vigala (kairysis).

## Išnašos
Keila (upė)

**Keila** () – upė šiaurės vakarų Estijoje. Prasideda Losalu pelkėje, Raplos apskrityje. Teka į šiaurės vakarus. Įteka į Suomijos įlankos Lohusu įlanką ties Keila Joa kaimu. Ant Keilos yra Keilos krioklys.

Prie upės įsikūręs Kohilos miestelis ir Keilos miestas.

## Išnašos
Jegala

**Jegala** () – upė šiaurinėje Estijoje. Prasideda Pandiverės aukštumoje. Vingiuoja į šiaurę, šiaurės rytus. Įteka į Suomijos įlankos Ihasalu įlanką į rytus nuo Talino. Didžiausi intakai: Ambla, Tarvasjegis, Jenijegis, Mustjegis, Avoja, Sodla. Jegalos upėje yra aukščiausias Pabaltijo šalyse Jegalos krioklys (aukštis 8 m). Prie upės įsikūręs Kehros miestas.

## Išnašos
Peltsama (upė)

**Peltsama** () – upė centrinėje Estijoje; Pedjos dešinysis intakas. Prasideda Pandiverės aukštumoje, 5 km nuo Tamsalu, teka į pietus. Maitinama Endlos ežero vandeniu per Regu kanalą. Įteka į Pedją 4,3 km nuo jos žiočių. Prie upės įsikūręs Peltsamos miestas.

## Šaltiniai

## Nuorodos
Peltsama keskkonnainfo.ee registre (estų k.)
Navestis

**Navestis** arba **Pala** () – upė centrinėje Estijoje; Pernu kairysis intakas. Teka į vakarus per Jervos, Viljandžio ir Pernu apskritis. Įteka į Pernu upę ties Torio miesteliu.

Didžiausi intakai: Sarjegis, Repu, Halistė.

Navestyje yra šių žuvų: lydekų, kuojų, strepečių, šapalų, meknių, karšių, vėgėlių, ešerių, pūgžlių.
Šiaurės Kipro vėliava

**Šiaurės Kipro vėliava** – Šiaurės Kipro valstybės nacionalinis simbolis. Šiaurės Kipro vėliava yra paremta Turkijos vėliava – pakeistos vietomis spalvos, viršuje ir apačioje pridėti horizontalūs raudoni brūkšniai, mėnulis ir žvaigždė nuspalvintos raudonai. Ši vėliava naudojama kaip Šiaurės Kipro Turkų Respublikos vėliava, o nacionaline vėliava laikoma Turkijos vėliava.

## Prezidentinė vėliava

Šiaurės Kipro prezidento naudojama vėliava yra ne tokia pati, viršutiniame kairiajame kampe pridėta geltonai – raudona žvaigždė ir visa vėliava apjuosta geltona juosta.
Senegalo vėliava

**[[Senegalas|Senegalo]] vėliava** kilusi iš Malio Federacijos, egzistavusios 1959–1960 m., vėliavos. Ji buvo identiška su juodu siluetu viduryje. Vėliava turi visas Afrikos spalvas. Šiuolaikinė vėliava buvo oficialiai įteisinta 1960 m. rugpjūčio 20 d.

## Istorinės vėliavos


Image:Flag-senegal-1958.svg|1958 m. lapkričio 25 d. - 1959 m. balandžio 4 d.
Image:Flag of Mali (1959-1961).svg|1959 m. balandžio 4 d. - 1960 m. rugpjūčio 20 d.
Kenijos vėliava

**[[Kenija|Kenijos]] vėliava** – stačiakampė, suskirstyta į tris vienodo aukščio horizontalias juostas: juoda, raudoną ir žalią. Juostos atskirtos baltomis fimbromis. Centre įkomponuotas masajų skydas, už kurio sukryžiuotos dvi ietys.

Vėliava buvo įteisinta 1963 m. gruodžio 12 d.

Paremta buvusios Kenijos Afrikos nacionalinės sąjungos vėliava.

## Simbolika

Juoda spalva simbolizuoja juodaodžių daugumą, raudona – kraują, pralietą kovose dėl laisvės, žalia – natūralią augmeniją. Baltos skiriančios juostos buvo prijungto vėliau ir simbolizuoja taiką. Tradicinis juodas, raudonas ir baltas masajų skydas bei dvi ietys simbolizuoja visų prieš tai paminėtų dalykų apsaugą.

## Nuorodos
* vexilla – mundi.com
Brian Molko

**Brian Molko** (g. 1972 m. gruodžio 10 d. Belgijoje) – grupės Placebo dainų autorius, vokalistas bei gitaristas.

## Biografija

Gimė internacionalaus amerikiečių bankininko ir škotės šeimoje, vaikystėje dėl tėvo profesijos dažnai kraustydavosi iš vienos vietos į kitą. Gyveno Škotijoje, Liberijoje, Libane ir Liuksemburge, bet motinos gimtąjį miestą Dandį vadina „vieta, kurioje užaugo“.
Savo paauglystę jis apibūdina kaip periodą, kuriame jautėsi labai vienišas ir atstumtas; pirmą kartą atlikėjo duonos paragavo mokyklos dramos teatre. Nors Molko augo griežtoje šeimoje, kuri į tokio tipo saviraišką žvelgė nepalankiai (tėvas norėjo, kad jis taptų bankininku), jis maištavo susikurdamas dvilytį įvaizdį, lakuodamas nagus, dažydamas lūpas ir akis bei klausydamas pankroko muzikos. Vėlyvoje paauglystėje pripažino, jog yra biseksualus. Molko iš pradžių lankė europietišką Liuksemburgo mokyklą, tačiau buvo priverstas ją palikti dėl nuolatinių patyčių ir priekabių. Vėliau perėjo į tarptautinę Liuksemburgo mokyklą. ir tęsė mokslą studijuodamas dramą Goldsmito koledže Londone.

## Išnašos
Juozas Juocevičius

**Juozas Vytautas Juocevičius** (1947 m. kovo 29 d. Prienuose – 2024 m. gruodžio 24 d.) – Lietuvos boksininkas, bokso teisėjas, ekonomistas, savanoris kūrėjas.

## Biografija
Baigė Prienų 1-ąją vidurinę mokyklą, 1973 m. baigė ekonomiką Vilniaus universitete.

1992–1993 m. Savanoriškos krašto apsaugos tarnybos Kauno rinktinės vadas, kapitonas. 2002–2004 m. UAB „Automoderna ir partneriai“ direktorius, Vilniaus dvikovės sporto šakų mokyklos treneris.

2008 metais išleido poezijos knygą „Medžiai tarp savęs prašneko".

Duktė Ingrida.

## Sportinė karjera
Jo treneriai buvo A. Patamsis, Algirdas Šocikas.
* 1968–1969 m. Lietuvos antrojo vidutinio svorio čempionas
* 1971–1973 m. Lietuvos pussunkio svorio čempionas
* 1970–1971 m. TSRS antrojo vidutinio svorio čempionas
* 1971 m. Europos bokso mėgėjų antrojo vidutinio svorio čempionas

Pasižymėjo tobula technika. Ringe kovėsi 200 kartų, laimėjo 185 kovas.

Nuo 1989 m. Europos mėgėjų bokso asociacijos teisėjas, nuo 1992 m. Tarptautinės mėgėjų bokso asociacijos teisėjas.

## Šaltiniai
Primera División (Urugvajus)

**Primera División** (Pirmasis divizionas) – aukščiausia Uragvajaus futbolo lyga, organizuojama Urugvajaus futbolo asociacijos. Šiuo metu lygoje žaidžia 16 komandų.

## Istorija
Nuo 1900 iki 1931 m. lyga buvo mėgėjų lygio, o nuo 1932 m. sezono joje dalyvauja tik profesionalų komandos.

Nuo 1994 m. varžybos buvo padalintos į dvi dalis, pavadintas Atidarymo čempionatu (*Torneo Apertura*) ir Uždarymo čempionatu (*Torneo Clausura*), o sezono pabaigoje abiejų čempionatų nugalėtojai varžėsi tarpusavyje dėl absoliutaus lygos nugalėtojo vardo.

## Komandos
* La Luz FC, CA Cerro

2022 m. sezone varžėsi šios komandos:

## Čempionatų nugalėtojai
Urugvajaus lygą yra laimėję šie klubai:

## Taip pat skaitykite
* Urugvajaus nacionalinė rinktinė
* Segunda División Profesional – Antrasis divizionas (II)

## Išnašos

## Nuorodos
* Oficiali svetainė (*AUF Sitio Web Oficial*)
Karaliaučiaus karališkoji vokiečių draugija

**Karaliaučiaus karališkoji vokiečių draugija** () – Prūsijos lietuvių mokslinė organizacija, veikusi 1741-1945 m. Karaliaučiaus pilyje. 

## Veikla
Tyrė Prūsijos tautų istoriją, kalbą, literatūrą. Leido mokslinį žurnalą „Preussisches Archiv“ (1790-1798 m.), „Preussische Provinzial-Blatter“ (1829-1845 m.), „Neu Preussische Provinzial-Blatter“ (1845-1864 m.), „Altpreussische Monatschrift“ (1864-1922 m.). Turėjo apie 1000 vnt. biblioteką, kurioje, spėjama, buvo knygų lietuvių ir prūsų kalbomis, rankraščių, archyvinės medžiagos. 

Draugijos vadovai ir nariai paskelbė lituanistikos ir prūsistikos veikalų. 1789 m. turėjo 50 narių. Tarp jų buvo J. G. Jordanas, Prūsijos žodyno sudarytojas G. Henigas. Iki Lietuvių literatūros draugijos įsteigimo 1879 m. Karaliaučiaus karališkoji vokiečių draugija buvo lituanistinių tyrinėjimų Prūsijoje svarbiausias centras.

## Draugijos vadovai
Fridrichas Kuršaitis, Jonas Kvantas, Georgas Neselmanas, Gotfrydas Ostermejeris, Liudvikas Rėza.

## Šaltiniai
Karaliaučiaus spaustuvės

**Karaliaučiaus spaustuvės** – poligrafijos įmonės, veikusios Karaliaučiuje 1524–1944 m. Šiose spaustuvėse buvo išspausdinta daug knygų lietuvių kalba.

Pirmoji Veinreicho spaustuvė Karaliaučiuje veikė 1524–1553(?) m. 1524 m. ji išleido pirmą knygą vokiečių kalba, 1545 m. prūsų kalba išleido M. Liuterio „Trumpojo katekizmo“ vertimą – Katekizmą, 1547 m. išspausdino ir pirmąją lietuvišką knygą – M. Mažvydo „Katekizmą“.

Vėliau veikė šios svarbesnės spaudos ir poligrafijos įmonės, kurios leido ir lietuviškas knygas bei laikraščius:
* 1549–1555(?) Hanso Lufto spaustuvė
* 1554–1576 m. Daubmano spaustuvė
* 1575–1602 m. Fusterbergerio spaustuvė
* 1640–1746 m. Reusnerio spaustuvė
* 1736–1812 m. Kanterio spaustuvė
* 1745–1934 m. Hartungų spaustuvė
* 1793–1847 m. Degeno spaustuvė
* 1798–1808 m. Heringo ir Haberlando spaustuvė
* 1811–1887 m. H. Rosbacho spaustuvė
* 1812–1872 m. Šultzo spaustuvė
* 1837–1883 m. E.J. Dalkovskio spaustuvė
* 1847–1872 m. G. D. Bomerio spaustuvė
* 1862–1944 m. Rautenbergo spaustuvė
* 1866–1906 m. H. Hermano spaustuvė
* 1872–1902 m. „Ostpreussische Zeitung“ laikraščio leidykla ir spaustuvė, 1902–1944 m. Rytų Prūsijos spaustuvė ir leidykla
* 1889–1944 m. R. Leupoldo spaustuvė
* 1895–1915(?) m. H. Jegerio spaustuvė

1524–1940 m. 25 Karaliaučiaus spaustuvės lietuvių kalba išspausdino 649 knygas ir 6 laikraščius, skirtus Mažosios Lietuvos gyventojams. Spausdino knygas lietuvių kalba ir Didžiajai Lietuvai, latvių kalba – Kuršo ir Latgalos gyventojams.

## Šaltiniai
Įvamzdis

**Įvamzdis** (, ) – plonasienis graižtvinis vamzdis, kuris įmontuojamas storasieniame tikrajame ginklo vamzdyje. Tarp abiejų lieka 0,05–0,25 mm tarpelis, kuris šaunant užsiveria. Taip sudarytas vamzdis vadinamas *išardomu vamzdžiu*.

## Įvamzdžiai artilerijoje
Įvamzdžio naudojimas labai atpigina artileriją. Daugiau šaudant, graižtviniai pabūklų vamzdžiai išdyla ir atsiranda tarpas tarp sviedinio ir vamzdžio vidinio paviršiaus, todėl:
* pro atsiradusį tarpą prasiveržia dujos, dėl ko sviedinys arčiau lekia,
* sviedinys nebeįsirėžia į graižtvas, todėl jis prasčiau įsukamas ir praranda stabilumą, todėl sumažėja šaudymo taiklumas.
Norint išvengti šių problemų kas kiek laiko tenka keisti pabūklų vamzdžius, kurie brangiai kainuoja, o pats keitimas stambaus kalibro pabūkluose neretai reikalauja specialių įrengimų. Pradėjus naudoti įvamzdžius atkrito reikalas keisti visą vamzdį – pakanka pakeisti tik įvamzdį. Tai žymiai pigiau, be to, jį net stambaus kalibro pabūkluose paprastai galima pakeisti lauko sąlygomis.

## Įvamzdžiai šaunamuosiuose ginkluose
Įvamzdžius naudoja ir šaulių ginkluose.

Kartais įvamzdžio naudojimas leidžia padidinti ginklo universalumą. Tokio ginklo pavyzdys yra Antrojo pasaulinio karo metais naudoto vokiečių pistoletas *[[Granatsvaidis pistoletas#Sturmpistole|Sturmpistole]]*.

Plieninis įvamzdis leidžia patį vamzdį ir kitas ginklo dalis daryti iš pigesnių, ne tokių atsparių medžiagų. Įvamzdžius turi, pvz., kai kurie Smith&Wesson revolveriai

## Nuorodos
Lietuvos vyrų ledo ritulio rinktinė

**Lietuvos vyrų ledo ritulio rinktinė** – komanda, atstovaujanti Lietuvai tarptautinėse ledo ritulio varžybose. 2012 m. pradžioje ji buvo 24 vietoje Tarptautinės ledo ritulio federacijos reitinge. Geriausias pasiekimas – 23 vieta IIHF reitinge.

## Rinktinės sudėtis
Rinktinės sudėtis registruota pasaulio čempionato 1 B diviziono rungtynėms (2016 m. balandžio mėn.)

## Žymūs žaidėjai
* Kęstutis Bulota
* Jurgis Grigalauskas
* Vytautas Ilgūnas
* Juozas Klimas
* Bronius Kuzmickas
* Dainius Zubrus
* Darius Kasparaitis
* Mantas Armalis
* Nerijus Ališauskas

## Nuorodos
* Lietuvos ledo ritulio federacijos oficiali svetainė
Saudo Arabijos vėliava

**Saudo Arabijos vėliava** šalyje naudojama nuo 1973 m. kovo 15 d. Ji yra žalios spalvos su arabiškais rašmenimis parašyta šahada ir kardu po jais.

Sakinys yra parašytas Tulutų skriptu.

لا إله إلا الله محمد رسول الله („la ilaha ill allah muhammadun rasul allah“) – „Nėra kito dievo be Alacho, o Muhamedas yra jo pasuntinys“

Kardas, esantis po užrašu, simbolizuoja pirmojo Saudo Arabijos karaliaus Ibn Saudo pergales.

Vėliava yra padaryta su skirtingomis pusėmis, kad arabai galėtų taisyklingai skaityti iš abiejų pusių (iš dešinės į kairę). Kardas abiejose pusėse savo ašmenis pasisukęs į kairę pusę.

## Nuorodos
Pasaulio vėliavos (anglų klb.)
Kambodžos vėliava

**[[Kambodža|Kambodžos]] vėliava** – stačiakampė vėliava, padalinta į tris horizontalias juostas: viršutinę ir apatinę vienodo aukščio mėlynas ir vidurinę (pusė vėliavos aukščio) raudoną. Raudonoje juostoje – baltas Ankor Vato šventyklos siluetas.

Dabartinė vėliava naudojama nuo 1948 m. iki 1970 m., taip pat nuo 1993 m., kai Kambodža vėl buvo paskelbta karalyste.

## Nuorodos
* vexilla – mundi.com
Maldyvų vėliava

**[[Maldyvai|Maldyvų]] vėliava** – vienas iš Maldyvų valstybės simbolių. Vėliava yra raudonos spalvos su žaliu stačiakampiu viduryje. Pačiame vėliavos centre pavaizduotas baltas mėnulis. Ji buvo įteisinta 1965 m. liepos 26 d.

Raudona spalva vėliavoje simbolizuoja žmones, kurie gynė Maldyvus ir jų išlietą kraują. Žalia simbolizuoja gyvybę, taiką ir palmes, kurios puošia Maldyvų salas.

## Išnašos